ઝાઝી કડાકૂટમાં ન પડવા ઇચ્છનાર દર્દી માટે, શ્રેષ્ઠ કસરત રોજનું ૪૫ મિનિટ ઝડપથી ચાલવું છે. ચાલતી વખતે ઉંડા શ્વાસ લેવા, વાતો ન કરવી કે ઉભા ન રહેવું. લગભગ પ કિ.મી. ઝડપથી, થોડા ધબકારા વધે તે રીતે ચાલવું જોઇએ. ચાલવામાં નિયમિતતા ખુબ જરૂરી છે. બને તો દિવસના નક્કી સમયે, અઠવાડિયામાં ૫ થી ૬ દિવસ ચાલવું જોઇએ. વધુ કામનો બોજો ધરાવનાર વ્યક્તિ, જ્યારે સમય મળે ત્યારે ચાલવા જઇ શકે છે. સામાન્ય રીતે વહેલી સાવરે અને રાત્રે વાળુ બાદ અડધી કલાક બાદ ચાલવું સારૂ છે. ચાલતી વખતે ખુલતા કપડાં અને પગમાં યોગ્ય ફીટીંગવાળા એડી વગરના રબરના બુટ કે મોજડી પહેરવાં જરૂરી છે.